
 ‘Vital Araban zehar' programak lau herritan   izango den musikaren, antzerkiaren eta dantzen eskutik emango dio amaiera denboraldiari 

• Bihartik igandera Vital Fundazioaren programa Quintanilla Erriberabeitia, Añastro, Durruma Kanpezu eta Tuyora iritsiko da      

Vitoria-Gasteiz, 2026ko irailak 24.- ‘Vital Araban zehar', Lurraldeko udalerriek eta Trebiñuk udan kultura ekimenak izan ditzaten Vital Fundazioak duen programak amaiera emango dio bere XXII. edizioari. Bihar hasi eta igandera bitartean, Quintanilla Erriberabeitia, Añastro, Durruma Kanpezu eta Tuyo herriek musika, antzerki eta dantza jarduerez gozatuko dute.  

Quintanilla Erriberabeitia izango da protagonista ostiralean. 20:30ean, Kulturaren Tenpluan, The Blooms taldea arituko da. Musika talde horrek soul, jazz, pop eta funk doinuak biltzen ditu nortasun propioz berrinterpretzen dituen bertsioen errepertorioan. Bere proposamenak Latinoamerikako eraginak ere baditu, eta publikoarekin konektatzera bideratutako zuzeneko hurbilaren alde egiten du. 

Larunbata umorez hasiko da. Añastroko elizan, Trebiñun, Iñigo Salinero euskal eszenako aktore eta umorista karismatikoenaren ikuskizuna izango da 17:30ean. Bere ikuskizuna freskoa, garratza eta kostunbrista da. Umore absurduak eta inprobisatzeko duen gaitasun harrigarriak etengabeko barre gaualdia bermatzen dute. 

13:30ean, Durruma Kanpezuko Gizarte Etxeko plazan, La Orquestina MV taldearen kontzertua izango da. Instrumentu-talde arabarra da, eta ganbera-musika nahiz dantzarako musika zabaltzeko sortu zen, haize- eta perkusio-instrumentuetan oinarritutako formatuaren bidez. Bere ohiko musikariak honako hauek izan ohi dira: tronpeta bi, saxofoia, tuba eta bateria, eta bere errepertorioa estilo eta genero askotako obren moldaketetan datza, herri musikatik hasi eta jai izaerako piezetaraino.

Gauean, 21:00etan, Tuyoko plaza aukeratuko dute Radio Vinilo taldearen emanaldirako eta 80ko eta 90eko hamarkadetako poparen eta rockaren euren bertsio arrakastatsuak ekarriko dituzte. Bere errepertorioan klasiko nazionalak eta nazioartekoak daude, hala nola Miguel Rios, Los Secretos, Hombres G, Barricada, Leño eta La Polla Records.

Igandean, ‘Vital Araban zehar' ekimenaren iraileko azken egunean, Eguzkilore dantza taldea 13:00etan arituko da, Durruma Kanpezuko plazan.

‘Vital Araban zehar’ ekimenaren XXII. edizioak 103 kultura jarduera eramango ditu aurten Arabako sei kuadrillatako 49 udalerritako 68 herritara (Vitoria-Gasteiz izan ezik) eta Trebiñuko beste hirutara. Horiek guztiek musika taldeen 55 kontzertu, 38 antzerki-emanaldi, 5 abesbatza-errezitaldi eta 5 dantza-erakustaldi disfrutatzeko aukera izango dute, bertako artisten eskutik.

